CELEX: 32020R0349
Language: hu
Date: 2020-03-02 00:00:00
Title: A Bizottság (EU) 2020/349 Végrehajtási Rendelete (2020. március 2.) az (EU) 2019/1916 végrehajtási rendeletnek a településeken belüli és a települések közötti egyes területeken alkalmazandó használati feltételek tekintetében történő módosításáról

3.3.2020   
               
               
                  HU
               
               
                  Az Európai Unió Hivatalos Lapja
               
               
                  L 63/1
               
            
         A BIZOTTSÁG (EU) 2020/349 VÉGREHAJTÁSI RENDELETE
         (2020. március 2.)
         az (EU) 2019/1916 végrehajtási rendeletnek a településeken belüli és a települések közötti egyes területeken alkalmazandó használati feltételek tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a Közösségen belül közlekedő egyes közúti járművek nemzeti és a nemzetközi forgalomban megengedett legnagyobb méreteinek, valamint a nemzetközi forgalomban megengedett legnagyobb össztömegének megállapításáról szóló, 1996. július 25-i 96/53/EK tanácsi irányelvre (1) és különösen annak 8b. cikke (4) bekezdésére,
         mivel:
         
                     (1)
                  
                  
                     Az (EU) 2019/1916 bizottság végrehajtási rendelet (2) elfogadását követően kiderült, hogy annak szövegezése – a településeken belüli és a települések közötti egyes területeken alkalmazandó használati feltételek tekintetében – nem felel meg a 96/53/EK irányelv 8b. cikke (3) bekezdésében foglaltaknak.
                  
               
                     (2)
                  
                  
                     Az (EU) 2019/1916 végrehajtási rendeletet ezért ennek megfelelően módosítani kell.
                  
               
                     (3)
                  
                  
                     Ennek a rendeletnek az Európai Unió Hivatalos Lapjában való kihirdetését követő napon sürgősséggel hatályba kell lépnie.
                  
               
                     (4)
                  
                  
                     Az e rendeletben előírt intézkedések összhangban vannak a 96/53/EK irányelv 10i. cikkének (2) bekezdése szerinti bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2019/1916 végrehajtási rendelet módosítása
            A 3. cikk (1) bekezdésének helyébe a következő szöveg lép:
            
               
                  „(1)   A tagállamok a településeken belüli és a települések közötti területek sajátosságaira tekintettel betilthatják a használat közbeni helyzetben lévő eszközökkel felszerelt járművek vagy jármű-kombinációk közlekedését, ahol a megengedett legnagyobb sebesség legfeljebb 50 km/h, és ahol veszélyeztetett úthasználók is jelen lehetnek.”
               
            
         
         
            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 2-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 235., 1996.9.17., 59. o.
         
         
            (2)  A Bizottság (EU) 2019/1916 végrehajtási rendelete (2019. november 15.) a járművek hátuljára szerelt aerodinamikai eszközöknek a 96/53/EK tanácsi irányelv szerinti használatára vonatkozó részletes rendelkezések megállapításáról (HL L 297., 2019.11.18., 3. o.).